
1.	VAISTINIO PREPARATO PAVADINIMAS

Octostim 15 mikrogramų/ml injekcinis tirpalas


[bookmark: _Toc129243099][bookmark: _Toc129243224]2.	KOKYBINĖ IR KIEKYBINĖ SUDĖTIS

1 ml injekcinio tirpalo yra 15 mikrogramų desmopresino acetato, atitinkančio 13,4 mikrogramo desmopresino.

Pagalbinė medžiaga, kurios poveikis žinomas
Visos pagalbinės medžiagos išvardytos 6.1 skyriuje.


[bookmark: _Toc129243100][bookmark: _Toc129243225]3.	FARMACINĖ FORMA

Injekcinis tirpalas.
Skaidrus, bespalvis tirpalas.


[bookmark: _Toc129243101][bookmark: _Toc129243226]4.	KLINIKINĖ INFORMACIJA

[bookmark: _Toc129243102][bookmark: _Toc129243227]4.1	Terapinės indikacijos

· Pailgėjusiam kraujavimo laikui sutrumpinti arba sunorminti prieš chirurgines operacijas, arba diagnostines procedūras, taip pat kraujavimo kontrolei pacientams, kurių kraujavimo laikas dėl įgimtos arba vaistinių preparatų sukeltos trombocitų disfunkcijos, uremijos, kepenų cirozės, arba dėl nežinomų priežasčių yra pailgėjęs.

· Kraujavimo kontrolei ir profilaktikai prieš nedideles chirurgines operacijas pacientams, sergantiems lengva hemofilijos A arba von Willebrando ligos forma, jei jie teigiamai reaguoja į bandomąją Octostim dozę. Octostim galima vartoti netgi esant vidutinio sunkumo šių ligų formoms.

[bookmark: _Toc129243103][bookmark: _Toc129243228]4.2	Dozavimas ir vartojimo metodas

Dozavimas

Kraujavimo sutrumpinimui, normalizavimui arba terapinei kraujavimo kontrolei, arba kraujavimo profilaktikai prieš chirurgines operacijas pacientams, kurių kraujavimo laikas yra pailgėjęs
Octostim rekomenduojama leisti po 0,3 g/kg kūno svorio po oda arba, praskiedus reikiamą vaistinio preparato kiekį izotoniniu natrio chlorido tirpalu iki 50-100 ml, leisti į veną infuzijos būdu, sulašinant visą tirpalą per 15-30 minučių.

Jeigu po Octostim injekcijos (arba infuzijos) gaunamas teigiamas efektas, pradinę Octostim dozę galima kartoti dar 1-2 kartus kas 12-24 valandas. Skiriant daugiau kartų, vaistinio preparato poveikis gali būti silpnesnis (žr. 4.4 skyrių).
A tipo hemofilija sergantiems pacientams VIII:C krešėjimo faktoriaus koncentracijos padidėjimas po Octostim injekcijos yra vertinamas pagal tuos pačius kriterijus kaip ir vartojant VIII faktoriaus koncentratus.
Jeigu po Octostim infuzijos pageidaujama VIII krešėjimo faktoriaus koncentracija kraujyje nesusidaro, papildomai reikia skirti VIII faktoriaus preparatų. Gydant hemofilija sergančius pacientus, kiekvienu atveju reikia vadovautis individualiais kraujo krešėjimo laboratoriniais rodikliais.

Prieš Octostim injekciją arba infuziją kiekvienam pacientui reikia ištirti VIII:C krešėjimo faktoriaus ir Willebrando faktoriaus antigenas koncentraciją kraujyje ir kraujavimo laiką
Po desmopresino injekcijos VIII:C krešėjimo faktoriaus ir vWF:Ag koncentracija kraujo plazmoje ryškiai padidėja, tačiau nei prieš desmopresino injekciją, nei po jos ryšio tarp šių faktorių koncentracijos kraujo plazmoje ir kraujavimo laiko nenustatyta. Taigi desmopresino įtaką kraujavimo laikui reikėtų tirti kiekvienam pacientui atskirai.
Kraujavimo laiko mėginys, pagal galimybę, turėtų būti standartizuotas, pavyzdžiui, panaudojant Simplate II. Kraujavimo laiką ir krešėjimo faktorių koncentraciją kraujo plazmoje derėtų tirti, bendradarbiaujant su šalies kraujo krešėjimo laboratorijomis.

Gydymo kontrolė
Gydant Octostim, VIII:C faktoriaus koncentraciją kraujyje reikia tirti reguliariai, nes žinoma, kad po kartotinių injekcijų šio faktoriaus koncentracija gali sumažėti.
Leidžiant Octostim būtina atidžiai stebėti paciento kraujospūdį.

Pacientams, kurių inkstų funkcija sutrikusi
Pacientams, kuriems yra vidutinio sunkumo arba sunkus inkstų funkcijos nepakankamumas (kreatinino klirensas mažiau kaip 50 ml/min), Octostim injekcinis tirpalas turėtų būti vartojamas atsargiai (ribojant suvartojamų skysčių kiekį ir sekant, ar nepasireiškia hiponatremijos požymiai ir simptomai (galvos skausmas, pykinimas ar vėmimas, sumažėjęs natrio kiekis kraujyje, kūno svorio padidėjimas ir, sunkiais atvejais, traukuliai)).

Pacientams, kurių kepenų funkcija sutrikusi
Pacientams, kuriems kepenų funkcija yra sutrikusi, dozės koreguoti nereikia.

Vaikų populiacija
Duomenų nėra.
	
Vartojimo metodas
Injekcinis tirpalas yra leidžiamas po oda arba į veną. Vaistinio preparato ruošimo prieš vartojant ir tvarkymo instrukcija pateikiama 6.6 skyriuje. 

[bookmark: _Toc129243104][bookmark: _Toc129243229]4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Įpročio arba psichogeninis nenumalšinamas troškulys (polidipsija) (pasireiškiantis dėl šlapimo gamybos, viršijančios 40 ml/kg/24 val.).
· Yra buvusi nestabili krūtinės angina ir (arba) nustatytas arba įtariamas širdies veiklos nepakankamumas ir kitos būklės, kurių gydymui yra būtinas diuretikų vartojimas.
· Nustatyta hiponatremija.
· Netinkamos antidiurezinio hormono (ADH) sekrecijos sindromas (SIADH).
· IIB tipo von Willebrando liga.

[bookmark: _Toc129243105][bookmark: _Toc129243230]4.4	Specialūs įspėjimai ir atsargumo priemonės

Paskyrus Octostim injekciją, rekomenduojama palaikyti skysčių ir elektrolitų pusiausvyrą. Taikant gydymą, bet tuo pačiu metu nemažinant skysčių suvartojimo, gali pasireikšti skysčių susilaikymas ir (arba) hiponatremija kartu su įspėjamaisiais požymiais ir simptomais arba be jų (žr. 4.8 skyrių).

Desmopresino negalima skirti hemostaziniam poveikiui ilgiau nei 2 dienas trunkančio kraujavimo, nes ilgalaikis vartojimas yra susijęs su tachifilaksijos išsivystymu ir sumažėjusiu terapiniu veiksmingumu.

Pacientams, kuriems reikalingas gydymas diuretikais, reikia imtis priemonių skysčių pertekliui išvengti.

Ypatingas dėmesys reikalingas dėl skysčių susilaikymo ir (arba) hiponatremijos rizikos (žr. 4.8 skyrių). Skysčių suvartojimą būtina riboti iki mažiausio įmanomo lygio ir būtina reguliariai tikrinti kūno svorį. Jei nustatomas laipsniškas kūno svorio didėjimas, mažinti natrio kiekį iki mažiau kaip 130 mmol/l arba plazmos osmoliališkumą iki 270 mOsm/kg kūno svorio, stipriai sumažinti skysčių suvartojimą ir Octostim vartojimą nutraukti.

Octostim injekcijos nemažina ilgalaikio kraujavimo sergant trombocitopenija.

Kadangi po vaistinio preparato pateikimo į rinką buvo gauta pranešimų apie venų ir arterijų tromboembolinius reiškinius, tokius kaip giliųjų venų trombozė, smegenų trombozė, ūminis miokardo infarktas ir išeminis insultas, susijusius su desmopresino injekcijomis, vartojamomis hematologinėms indikacijoms, prieš skiriant Octostim  injekciją pacientams, kuriems yra trombozės, aterosklerozinės širdies ir kraujagyslių ligos, aterosklerozinės smegenų kraujagyslių ligos ar angioplastikos rizikos veiksnių arba kuriems atlikta angioplastika, reikia atsižvelgti į tai.

Būtina imtis atsargumo priemonių pacientams, kuriems yra padidėjusio intrakranijinio spaudimo rizika.

Kūdikiams, senyvo amžiaus pacientams ir pacientams, kurių serume natrio kiekis mažesnis nei normalus, gali būti padidėjusi hponatremijos rizika.

Gydymas Octostim turi būti nutrauktas arba atidžiai pritaikytas pasireiškus ūminėms ligoms, kurioms būdingas skysčių ir (arba) elektrolitų pusiausvyros sutrikimas (tokios kaip sisteminės infekcijos, karščiavimas, gastroenteritas), taip pat esant stipriam kraujavimui, bei skysčių ir elektrolitų pusiausvyra turi būti atidžiai stebima.

Skiriant desmopresiną kartu su kitais, vandens ir (arba) natrio pusiausvyra veikiančiais vaistiniais preparatais, reikalingas ypatingas dėmesys (žr. 4.5 skyrių). Vandens ir (arba) natrio pusiausvyrą veikiančių vaistinių preparatų nuolat vartojantiems pacientams Octostim galima vartoti tik patvirtinus, kad pradinis natrio lygis yra normalus.

Atsargumo priemonių reikia imtis pacientams, sergantiems vidutinio sunkumo ir sunkiu inkstų nepakankamumu (kreatinino klirensas mažesnis nei 50 ml/min.), nes antidiurezinis poveikis gali užsitęsti. Užsitęsęs antidiurezinis poveikis gali padidinti hiponatremijos riziką, jei griežtai nesilaikoma skysčių ribojimo rekomendacijų.

Natris
Šio vaistinio preparato dozėje yra mažiau nei 1 mmol natrio (23 mg), t. y. jis beveik neturi natrio.


[bookmark: _Toc129243106][bookmark: _Toc129243231]4.5	Sąveika su kitais vaistiniais preparatais ir kitokia sąveika

Desmopresiną vartojant kartu su kitais, vandens ir (arba) natrio pusiausvyrą veikiančiais vaistiniais preparatais, pvz., opioidais, selektyviais serotonino reabsorbcijos inhibitoriais (SSRI), tricikliais antidepresantais (TCA), nesteroidiniais vaistais nuo uždegimo (NVNU), chlorpromazinu, karbamazepinu ir kai kuriais sulfonilurėjos grupės vaistais nuo diabeto, reikalingas ypatingas dėmesys, kadangi vartojant kartu, gali padidėti skysčių susilaikymo ir (arba) hiponatremijos rizika (žr. 4.4 skyrių).

Mažai tikėtina, kad desmopresinas sąveikauja su vaistiniais preparatais, kurie veikia kepenų metabolizmą, kadangi in vitro tyrimai, atlikti su žmogaus mikrosomomis, parodė, kad desmopresinas reikšmingai nemetabolizuojamas kepenyse. Tačiau formalūs in vivo sąveikos tyrimai nebuvo atlikti.


[bookmark: _Toc129243107][bookmark: _Toc129243232]4.6	Vaisingumas, nėštumo ir žindymo laikotarpis

Nėštumas
Nedaugelio nėštumų, kai moterys sirgo necukriniu diabetu ir buvo gydytos desmopresinu (n=53), taip pat kai moterims pasireiškė kraujavimo sutrikimų ir jos buvo gydytos desmopresinu (n = 216) stebėjimo duomenys nepageidaujamo desmopresino poveikio nėštumo eigai arba vaisiaus ar naujagimio sveikatos būklei nerodo.
Daugiau svarbių epidemiologinių duomenų kol kas nėra.
Tyrimai su gyvūnais tiesioginio ar netiesioginio kenksmingo poveikio nėštumo eigai, embriono ar vaisiaus vystymuisi, gimdymui ar postnataliniam vystymuisi neparodė.
Nėščioms moterims skiriama atsargiai.

Gyvūnų reprodukcijos tyrimai neparodė kliniškai reikšmingo poveikio tėvams ir palikuonims. In vitro žmogaus modelių analizė parodė, kad desmopresinas per placentą netransportuojamas, kai skiriama rekomenduojamą dozę atitinkanti terapinė koncentracija.

Žindymas
Maitinančių motinų, vartojančių desmopresiną didelėmis dozėmis (300 mikrogramų vartojant į nosį), pieno tyrimo rezultatai parodė, kad kūdikiui perduodama su pienu vaistinio preparato dozė yra gerokai mažesnė nei reikalinga diurezei paveikti. Todėl nutraukti žindymą nėra būtina.

Vaisingumas
Tyrimų su gyvūnais duomenimis, desmopresinas nesukelia žiurkių patinų ir patelių vaisingumo sutrikimų.
[bookmark: _Toc129243108][bookmark: _Toc129243233]
4.7	Poveikis gebėjimui vairuoti ir valdyti mechanizmus

Octostim gebėjimo vairuoti ir valdyti mechanizmus neveikia arba veikia nereikšmingai.

[bookmark: _Toc129243109][bookmark: _Toc129243234]4.8	Nepageidaujamas poveikis

Saugumo duomenų santrauka
Dažniausia pranešta nepageidaujama reakcija vartojant desmopresino injekcinį tirpalą, apie kurią gauta pranešimų po vaistinio preparato patekimo į rinką, yra hiponatremija. 

Po vaisto pateikimo į rinką buvo pranešta apie sunkias padidėjusio jautrumo reakcijas, įskaitant anafilaksinį / anafilaktoidinį šoką (žr. 4.4 skyrių). Išsamesnė informacija pateikiama toliau, skyriuje ,,Atrinktų nepageidaujamų reakcijų apibūdinimas“. 

Nepageidaujamų reakcijų santrauka lentelėje
Toliau pateikta lentelė parengta remiantis nepageidaujamų vaisto reakcijų dažniu, nustatytu klinikinių tyrimų su 4 μg/mL desmopresino injekcija metu suaugusiesiems, gydytiems dėl centrinio necukrinio diabeto ir hematologinių indikacijų (n=53), bei 15 μg/mL desmopresino injekcijų (n=76) duomenimis, kartu įvertinus ir patirtį po pateikimo į rinką.
Reakcijos, nustatytos tik po pateikimo į rinką, įtrauktos į dažnio kategoriją „Nežinomas“. Toliau pateikiamoje lentelėje pateikiami praneštų nepageidaujamų reakcijų dažniai. Nepageidaujamos reakcijos suskirstytos pagal dažnį ir organų sistemų klases. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

1 lentelė. Praneštos nepageidaujamos reakcijos ir jų dažniai (iš klinikinių tyrimų, spontaniniai pranešimai, įskaitant literatūrą)

	MedDRA organų sistemų klasės
	Dažnas (nuo ≥ 1/100 iki < 1/10)
	Retas (1/1000)
	Labai retas (< 1/10 000)
	Nežinomas

	Imuninės sistemos sutrikimai
	
	
	
	Padidėjusio jautrumo reakcijos, įskaitant anafilaksinę reakciją ir kitas sunkias alergines būkles

	Metabolizmo ir mitybos sutrikimai
	
	
	Hiponatraemija
	Apsinuodijimas vandeniu1 
Kūno svorio padidėjimas1 

	Psichikos sutrikimai
	
	
	
	Sumišimo būsena1

	Nervų sistemos sutrikimai
	Galvos skausmas2 
	Galvos svaigimas2
	
	Koma1
Sąmonės praradimas1,3
Hiponatreminė encefalopatija1
Smegenų edema1,3
Traukuliai1

	Širdies sutrikimai
	Tachikardija
	
	
	Miokardo infarktas3
Krūtinės angina3
Krūtinės skausmas3

	Kraujagyslių sutrikimai
	Veido paraudimas
Hipotenzija
	
	 
	Giliųjų venų trombozė3
Galvos smegenų kraujagyslių įvykis ir sutrikimas (insultas)3
Smegenų trombozė3 
Hipertenzija3

	Kvėpavimo sistemos, krūtinės ląstos ir tarpuplaučio sutrikimai
	
	
	
	Dusulys
Plaučių embolija3

	Virškinimo trakto sutrikimai
	Pykinimas2
Pilvo skausmas1
	
	
	Vėmimas2

	Odos ir poodinio audinio sutrikimai
	
	
	
	Makulinis – papulinis išbėrimas.
Eriteminis išbėrimas.
Makulinis išbėrimas.
Dilgėlinė.
Eritema.
Niežulys.
Išbėrimas.

	Bendrieji sutrikimai ir vartojimo vietos pažeidimai
	Nuovargis
	
	
	Generalizuotos ar vietinės edemos2 (periferinės, veido)
Injekcijos / infuzijos vietos reakcijos, įskaitant patinimą, skausmą, ekstravazaciją, eritemą, mėlynes ir mazgelius.
Šaltkrėtis3.
Negalavimas1.


1. Pranešta kartu su hiponatremija.
2. Pranešta kartu su hiponatremija arba atskirai.
3. Pranešta daugiausiai esant hematologinėms indikacijoms (didelė dozė).

Atrinktų nepageidaujamų reakcijų apibūdinimas
Hiponatremija
Dažniausia nepageidaujama reakcija vartojant Octostim, apie kurią gauta pranešimų po vaistinio preparato patekimo į rinką, yra hiponatremija. Hiponatremija gali sąlygoti galvos skausmą, pykinimą, vėmimą, apsinuodijimą vandeniu, kūno svorio padidėjimą, negalavimą, pilvo skausmą, mėšlungį, galvos svaigimą, sumišimą, sąmonės sumažėjimą, generalizuotą arba vietinę edemą (periferinė, veido) ir sunkiais atvejais, smegenų edemą, hiponatreminę encefalopatiją, traukulius ir komą. Pykinimas, vėmimas, galvos skausmas ir svaigimas nustatytas ir be hiponatremijos. Hiponatremija pasireiškia dėl antidiuretinio poveikio, dėl kurio padidėja vandens reabsorbcija inkstų kanalėliuose ir osmosinio plazmos atskiedimo. 4.4 skyriuje išvardytiems įspėjimams būtina skirti ypatingą dėmesį.

Hiponatremija yra grįžtama. Gydymas turi būti individualizuotas, todėl reikia vengti greito pernelyg didelio koregavimo, kad būtų sumažinta papildomų komplikacijų rizika (žr. 4.2 ir 4.4 skyrius).

Padidėjusio jautrumo reakcijos
Po Octostim patekimo į rinką, gauta pranešimų apie padidėjusio jautrumo reakcijas, įskaitant vietines alergines reakcijas, tokias kaip dusulys, eritema, generalizuotos ar vietinės edemos (periferinės, veido), niežulys, išbėrimas, makulinis išbėrimas, makulopapulinis išbėrimas, eriteminis išbėrimas, odos pleiskanojimas ir dilgėlinė. Taip pat gauta pranešimų ir apie sunkesnes padidėjusio jautrumo reakcijas vartojant Octostim, įskaitant anafilaksinį šoką ir reakciją, anafilaktoidinį šoką ir reakciją. Alerginės reakcijos dažniausiai pasireiškia greitai po vaistinio preparato vartojimo ir gali pasireikšti vartojant pirmą kartą arba po kartotinio Octostim vartojimo.

Vaikų populiacija
Klinikinių tyrimų su vaikais nepageidaujamų reakcijų duomenys yra labai riboti.

Kitos ypatingos populiacijos
Senyviems pacientams ir pacientams, kurių serume natrio kiekis mažesnis, nei normalus, gali būti padidėjusi hiponatremijos rizika (žr. 4.4 skyrių).

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

Simptomai
Kai Octostim perdozuojama, jo poveikis pailgėja, todėl kyla vandens susilaikymo organizme ir hiponatremijos pavojus.

Gydymas
Hiponatremiją gydyti reikėtų individualiai; galima bendrai taikyti gydymo Octostim nutraukimą, skysčių suvartojimo ribojimą ir simptominį gydymą.

Farmakoterapinė grupė – užpakalinės hipofizės dalies hormonai (vazopresinas ir kiti analogai), ATC kodas – H01BA02

Octostim injekcinio tirpalo veiklioji medžiaga  desmopresinas yra natūralaus žmogaus hormono arginino vazopresino struktūrinis analogas. Natūralaus hormono cheminė struktūra desmopresino molekulėje pakeista dviejose vietose, dezamininant cisteiną ir pakeičiant L-argininą D-argininu. 

Desmopresinas, leidžiamas didelėmis dozėmis į veną arba po oda (po 0,3 g/kg kūno svorio), 2-4 kartus padidina kraujo plazmos VIII krešėjimo faktoriaus koaguliacinį aktyvumą (VIII:C). Desmopresinas taip pat padidina von Willebrando faktoriaus-antigeno koncentraciją (vWF:Ag), tačiau kiek mažiau. Jis taip pat atpalaiduoja audinių plazminogeno aktyvintoją (t-PA).

Desmopresinas sutrumpina arba sunormina pailgėjusį kraujavimo laiką pacientams, turintiems uremiją, kepenų cirozę, įgimtą arba vaistinių preparatų sukeltą trombocitų disfunkciją, taip pat, kai kraujavimo laikas pailgėja dėl nežinomų priežasčių.

Skirtingai nuo VIII faktoriaus koncentratų, desmopresino tirpalo injekcijos dėl ŽIV infekcijos ir virusinio hepatito perdavimo yra nepavojingos.

[bookmark: _Toc129243113][bookmark: _Toc129243238]5.2	Farmakokinetinės savybės

Absorbcija
Desmopresino biologinis įsisavinimas, kai jo tirpalo švirkščiama po oda, palyginti su intraveniniu vartojimo būdu, yra apie 85 %. Sušvirkštus desmopresino (0,3 g/kg kūno svorio) didžiausia jo koncentracija kraujo plazmoje susidaro po 60 minučių ir vidutiniškai sudaro apie 600 pg/ml.

Pasiskirstymas
Desmopresino pasiskirstymą geriausiai galima apibūdinti dviejų dalių paskirstymo modeliu, kurio išsiskyrimo tūris eliminacijos fazėje yra 0,3-0,5 l/kg.

Biotransformacija
Desmopresino metabolizmas in vivo nebuvo tirtas. In vitro desmopresino metabolizmo žmogaus kepenų mikrosomose tyrimai parodė, kad kepenų citochromo P450 sistemoje metabolizuojamas nereikšmingas kiekis, todėl mažai tikėtina, kad in vivo metabolizmas žmogaus kepenų citochromo P450 sistemoje būtų atliekamas. Desmopresino poveikis kitų vaistinių preparatų farmakokinetikai gali būti minimalus dėl to, kad nėra inhibuojama citochromo P450 vaisto metabolizavimo sistema.

Eliminacija
Apskaičiuotas bendras desmopresino klirensas yra 7,6 l/val. Sveikiems savanoriams nepakitusios formos pavidalu išsiskyrė 52 % (44-60 %) vaistinio preparato. Pusinės eliminacijos laikas plazmoje svyruoja tarp 3-4 valandų. Kraujavimo stabdymo trukmė priklauso nuo VIII:C pusinės eliminacijos laiko, kuris yra apie 8-12 valandų.

Ypatingų populiacijų charakteristikos

Sutrikusi kepenų funkcija
Tyrimų su šia populiacija neatlikta.
In vitro tyrimų su žmogaus mikrosomomis duomenimis, kepenys neatlieka ženklaus desmopresino metabolizmo, todėl mažai tikėtina, kad pasireikštų Octostim sąveika su kepenų metabolizmą veikiančiais vaistiniais preparatais.

[bookmark: _Toc129243114][bookmark: _Toc129243239]5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, toksinio poveikio reprodukcijai ikiklinikinių tyrimų duomenys specifinio pavojaus žmogui nerodo. Galimo kancerogeniškumo tyrimai neatlikti.


[bookmark: _Toc129243115][bookmark: _Toc129243240]6.	FARMACINĖ INFORMACIJA

[bookmark: _Toc129243116][bookmark: _Toc129243241]6.1	Pagalbinių medžiagų sąrašas

Natrio chloridas (9 mg/ml)
Praskiesta vandenilio chlorido rūgštis (pH koreguoti)
Injekcinis vanduo

[bookmark: _Toc129243117][bookmark: _Toc129243242]6.2	Nesuderinamumas

Šio vaistinio preparato negalima maišyti su kitais, išskyrus išvardytus 6.6 skyriuje.

[bookmark: _Toc129243118][bookmark: _Toc129243243]6.3	Tinkamumo laikas

4 metai.
Atidarius ampulę, injekcinį tirpalą vartoti nedelsiant.

[bookmark: _Toc129243119][bookmark: _Toc129243244]6.4	Specialios laikymo sąlygos

Laikyti šaldytuve (2 C – 8 ○C).

[bookmark: _Toc129243120][bookmark: _Toc129243245]6.5	Talpyklės pobūdis ir jos turinys

Injekcinis tirpalas tiekiamas tokioje talpyklėje:
· 1 ml I tipo bespalvio stiklo ampulės.
 Dėžutėje yra 10 ampulių po 1 ml.

[bookmark: _Toc129243121][bookmark: _Toc129243246]6.6	Specialūs reikalavimai atliekoms tvarkyti ir vaistiniam preparatui ruošti 

Vartojant infuzijos į veną būdu, reikiamas vaistinio preparato kiekis (0,3 µg/kg kūno masės dozė) turi būti praskiedžiamas 50-100 ml 0,9 % natrio chlorido injekciniu (fiziologiniu) tirpalo ir sulašinamas į veną per 15-30 minučių.


[bookmark: _Toc129243122][bookmark: _Toc129243247]7.	REGISTRUOTOJAS

Ferring GmbH
Wittland 11
D-24109 Kiel
Vokietija


[bookmark: _Toc129243123][bookmark: _Toc129243248]8.	REGISTRACIJOS PAŽYMĖJIMO NUMERIS (-IAI)

LT/1/96/2594/001


[bookmark: _Toc129243124][bookmark: _Toc129243249]9.	REGISTRAVIMO / PERREGISTRAVIMO DATA

Registravimo data 1996 m. gruodžio 06 d.
Paskutinio perregistravimo data 2011 m. rugsėjo 07 d.


[bookmark: _Toc129243125][bookmark: _Toc129243250]10.	TEKSTO PERŽIŪROS DATA

2026 m. rugpjūčio 25 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

II PRIEDAS

registracijos SĄLYGOS

A.	GAMINTOJAS, ATSAKINGI UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI


A.	GAMINTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Ferring GmbH
Wittland 11
DE-24109 Kiel
Vokietija


[bookmark: _Toc129243129][bookmark: _Toc129243254]B.	TIEKIMO IR VARTOJIMO SĄLYJOS AR APRIBOJIMAI

Receptinis vaistinis preparatas

III PRIEDAS

ŽENKLINIMAS IR PAKUOTĖS LAPELIS



























A. ŽENKLINIMAS


INFORMACIJA ANT IŠORINĖS PAKUOTĖS 

KARTONO DĖŽUTĖ


1.	VAISTINIO PREPARATO PAVADINIMAS

Octostim 15 mikrogramų/ml injekcinis tirpalas
Desmopressini acetas


2.	VEIKLIOJI MEDŽIAGA IR JOS KIEKIS 

1 ml injekcinio tirpalo yra 15 mikrogramų desmopresino acetato, atitinkančio 13,4 mikrogramo desmopresino.


3.	PAGALBINIŲ MEDŽIAGŲ SĄRAŠAS

Pagalbinės medžiagos: natrio chloridas, praskiesta vandenilio chlorido rūgštis, injekcinis vanduo.

 
4.	FARMACINĖ FORMA IR KIEKIS PAKUOTĖJE

Injekcinis tirpalas
10 ampulių po 1 ml


5.	VARTOJIMO METODAS IR BŪDAS

Leisti po oda arba praskiedus į veną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS SPECIALUS ĮSPĖJIMAS (JEI REIKIA)


8.	TINKAMUMO LAIKAS

[bookmark: OLE_LINK2]EXP {MMMM/mm} 


9.	SPECIALIOS LAIKYMO SĄLYGOS

Laikyti šaldytuve (2 C – 8 ○C).


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Ferring GmbH
Wittland 11
D-24109 Kiel
Vokietija


12.	REGISTRACIJOS PAŽYMĖJIMO NUMERIS

LT/1/96/2594/001


13.	SERIJOS NUMERIS

Lot {numeris}


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Octostim


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} [vaistinio preparato kodas]
SN: {numeris} [nuoseklusis numeris]
NN: {numeris} [nacionalinis kompensacijos rūšies kodas arba kitas nacionalinis vaistinio preparato identifikacinis numeris]




MINIMALI INFORMACIJA ANT MAŽŲ VIDINIŲ PAKUOČIŲ

AMPULĖ


1.	VAISTINIO PREPARATO PAVADINIMAS IR VARTOJIMO BŪDAS

Octostim 15 μg/ml injekcinis tirpalas
Desmopressini acetas
s.c.
i.v.


2.	VARTOJIMO METODAS


3.	TINKAMUMO LAIKAS

EXP {MMMM/mm} 


4.	SERIJOS NUMERIS

Lot {numeris}


5.	KIEKIS (MASĖ, TŪRIS ARBA VIENETAI)

1 ml


6.	KITA
























B. PAKUOTĖS LAPELIS

Pakuotės lapelis: informacija vartotojui

Octostim 15 mikrogramų/ml injekcinis tirpalas
Desmopresino acetatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė sunkus šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?
1. Kas yra Octostim ir kam jis vartojamas
1. Kas žinotina prieš vartojant Octostim
1. Kaip vartoti Octostim
1. Galimas šalutinis poveikis
1. Kaip laikyti Octostim


1.	Kas yra Octostim ir kam jis vartojamas

Octostim veiklioji medžiaga — desmopresinas yra natūralaus žmogaus hormono, vadinamo arginino vazopresinas, analogas. 
Octostim padidina kraujo plazmos kraujo krešėjimo faktorių - VIII (VIII:C) ir von Willebrando faktoriaus - aktyvumą.
Octostim sutrumpina arba sunormina pailgėjusį kraujavimo laiką pacientams, sergantiems  inkstų nepakankamumu, kepenų ciroze, sutrikus kraujo plokštelių (trombocitų) funkcijai, taip pat, kai kraujavimo laikas pailgėja dėl nežinomų priežasčių. 
Octostim vartojamas pailgėjusiam kraujavimo laikui sutrumpinti arba sunorminti prieš chirurgines operacijas arba diagnostines procedūras, taip pat kraujavimo profilaktikai tiems pacientams, kurių kraujavimo laikas dėl įgimto arba vaistų sukelto trombocitų funkcijos sutrikimo, uremijos, kepenų cirozės arba dėl nežinomų priežasčių yra pailgėjęs.

Vaistą galima vartoti kraujavimo profilaktikai prieš nedideles chirurgines operacijas pacientams, sergantiems lengva hemofilijos A arba von Willebrando ligos forma.


2.	Kas žinotina prieš vartojant Octostim

Octostim vartoti draudžiama:
· jeigu yra alergija veikliajai arba bet kuriai pagalbinei šio vaisto medžiagai (jos išvardytos 6 skyriuje)
· jeigu geriate neįprastai didelius kiekius skysčių
· jeigu sergate širdies ligomis ar kitomis būklėmis, kurioms gydyti reikia vartoti diuretikų (šlapimą varančius vaistų)
· jeigu kraujyje yra mažas natrio kiekis (hiponatremija)
· jeigu sergate netinkamos antidiurezinio hormono sekrecijos sindromu (SIADH)
· jeigu sergate sunkesne krūtinės skausmo forma (nestabilia krūtinės angina)
· jeigu sergate IIB tipo von Willebrando liga.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Octostim.

Būkite ypač atsargūs vartodami Octostim: 
· vaikai, senyvi pacientai ir pacientai, kurių natrio kiekis yra mažesnis nei normos ribose, nes gali padidėti hiponatremijos (mažo natrio kiekio kraujyje) rizika
· jei sergate liga, dėl kurios sutrinka skysčių ir (arba) druskų pusiausvyra, pvz., vemiate, viduriuojate, sergate infekcijomis ar karščiuojate
· jei yra padidėjusio intrakranijinio slėgio (spaudimo kaukolės viduje) rizika
· jei jums yra vidutinio sunkumo arba sunkus inkstų nepakankamumas
· jei Jums reikia gydyti kraujavimą kelis kartus per dvi dienas. Octostim poveikis gali susilpnėti
· jei sergate širdies ir kraujagyslių ligomis, tokiomis, kaip kraujo krešuliai, arteriosklerozė arba jei Jums buvo atlikti angioplastika (arterijos atvėrimo procedūra).

Vartojant Octostim, būtina riboti skysčių suvartojimą. Tokiu būdu išvengsite skysčių perkrovos organizme ir natrio trūkumo kraujyje. 

Gydymo desmporesinu metu gali pasireikšti skysčių susilaikymas (vandens kaupimasis organizme) ir (arba) hiponatremija (mažas natrio kiekis kraujyje), su arba be lydinčių įspėjamųjų požymių ar simptomų (žr. 4 skyrių ,,Galimas šalutinis poveikis“). Jei pastebėjote šiuos įspėjamuosius požymius ar simptomus, kreipkitės į gydytoją. Gydytojas gali patikrinti Jūsų svorį ir natrio kiekį kraujyje. 

Trombocitopenija sergantiems pacientams Octostim nesutrumpina pailgėjusio kraujavimo laiko.

Kiti vaistai ir Octostim
Jei vartojate ar neseniai vartojote kitų vaistų arba dėl to nesate tikri, apie tai pasakykite savo gydytojui ar vaistininkui. 
Vaistas gali turėti stipresnį poveikį, jei jau vartojate kitų vaistų, kurie taip pat veikia skysčių ir (arba) druskų pusiausvyrą Jūsų organizme. Del to Jūsų organizme yra didesnė tikimybė, kad susilaikys per daug skysčių ir Jūsų natrio kiekis kraujyje gali sumažėti. 
Pavyzdžiai:
· vaistai labai stipriam skausmui malšinti: opioidai
· vaistai depresijai gydyti: tricikliai antidepresantai, pvz., amitriptilinas, arba selektyvūs serotonino reabsorbcijos inhibitoriai (SSRI), pvz., sertralinas, escitalopramas
· vaistai skausmui ir (arba) uždegimui malšinti: nesteroidiniai vaistai nuo uždegimo (NVNU), pvz., indometacinas, ibuprofenas
· chlorpromazinas (psichozei arba šizofrenijai gydyti)
· karbamazepinas (epilepsijai gydyti)
· vaistai diabetui gydyti: sulfonilurėjos dariniai, pvz., chlorpropamidas

Nėštumas, žindymo laikotarpis ir vaisingumas
Nėštumo metu vartoti Octostim galima tik gydytojui nurodžius tais atvejais, kai laukiama nauda yra didesnė nei galimas pavojus kūdikiui. Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodami šį vaistą, pasitarkite su gydytojui.

Vairavimas ir mechanizmų valdymas
Octostim gebėjimo vairuoti ir valdyti mechanizmus neveikia arba veikia nereikšmingai.

Octostim sudėtyje yra natrio
Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti Octostim

Visada vartokite šį vaistą tiksliai, kaip nurodė gydytojas. Jei abejojate, kreipkitės į gydytoją ar vaistininką.

Octostim dozė priklauso nuo ligos, dėl kurios jis Jums yra skiriamas ir nuo Jūsų organizmo atsako į gydymą šiuo vaistu. Jums reikalingą Octostim dozę nustatys gydytojas pagal Jūsų kūno svorį.

Pacientams, kurių inkstų funkcija sutrikusi
Octostim injekcinis tirpalas turėtų būti atsargiai vartojamas pacientams, kuriems yra vidutinio sunkumo arba sunkus inkstų funkcijos nepakankamumas.

Pacientams, kurių kepenų funkcija sutrikusi
Pacientams, kuriems kepenų funkcija yra sutrikusi, dozės koreguoti nereikia.

Vartojimas vaikams
Duomenų nėra.

Ką daryti pavartojus per didelę Octostim dozę
Mažai tikėtina, kad Jums bus suleista per daug Octostim, tačiau jei pasireiktų perdozavimo simptomai – skysčių susilaikymas organizme, mieguistumas, galvos skausmas – nedelsdami pasakykite gydytojui. Perdozavus gydoma atstatant skysčių pusiausvyrą organizme sumažinus Octostim dozę arba visai nutraukus jo vartojimą.

Jeigu kiltų bet kokių klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir kiti, gali sukelti šalutinį poveikį, nors jis pasireiškia ne visiems žmonėms.

Dažniausia nepageidaujama reakcija vartojant Octostim, apie kurią gauta pranešimų po vaisto pateikimo į rinką, yra hiponatremija (mažas natrio kiekis kraujyje). Hiponatremija gali sąlygoti galvos skausmą, pykinimą, vėmimą, apsinuodijimą vandeniu, kūno svorio padidėjimą, negalavimą, pilvo skausmą, mėšlungį, galvos svaigimą, sumišimą, sąmonės sumažėjimą, generalizuotą arba vietinę edemą (periferinė, veido) ir sunkiais atvejais, smegenų edemą, hiponatreminę encefalopatiją, traukulius ir komą.

Gauta pranešimų apie retus padidėjusio jautrumo reakcijų, įskaitant anafilaktoidinį šoką ir reakciją, atvejus, vartojant Octostim.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):galvos skausmas
· pykinimas
· pilvo skausmas
· tachikardija (širdies susitraukimų dažnio padidėjimas)1
· paraudimas (odos paraudimas)1
· hipotenzija (žemas kraujospūdis)1
· nuovargis

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):galvos svaigimas

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· padidėjusio jautrumo reakcijos, įskaitant anafilaksinę reakciją ir kitas sunkias alergines būkles,apsinuodijimas vandeniu,kūno svorio padidėjimas,sumišimo būsena,koma (būklė kai žmogus yra visiškai praradęs sąmonę, nereaguoja į aplinkos dirgiklius ir nesugeba atsibusti),sąmonės praradimas,hiponatreminė encefalopatija (staigiai sumažėjusio natrio kiekio kraujyje sukelta smegenų edema (tinimas)), smegenų edema (tinimas), traukuliai,
· miokardo infarktas2
· krūtinės angina2
· krūtinės skausmas,giliųjų venų trombozė (būklė, kai kraujagyslėje susidaro kraujo krešulys),galvos smegenų kraujagyslių įvykis ir sutrikimas (insultas),smegenų trombozė (kraujo krešulio susidarymas galvos smegenų kraujagyslėse),hipertenzija (kraujospūdžio padidėjimas),dusulys,plaučių embolija (būklė, kai plaučių arteriją užkemša kraujo krešulys),vėmimas,makulinis – paulinis išbėrimas (paraudusios dėmelės ir iškilę kieti mazgeliai ant odos)eriteminis išbėrimas (odos aparaudimas),makulinis išbėrimas (dėmelės ant odos),dilgėlinė (niežtinčios pūslelės, atsiradusios ant odos po kontakto su alergenu),
· eritema (odos paraudimas),
· niežulys,
· išbėrimas,
· šaltkrėtis,
· negalavimas,
· Generalizuotos ar vietinės edemos (tinimai) (periferinės, veido),
· Injekcijos / infuzijos vietos reakcijos, įskaitant patinimą, skausmą, ekstravazaciją , eritemą (odos paraudimas), mėlynes ir mazgelius.

1 Kraujavimo gydymui (didelė dozė) vartojimo metu gali pasireikšti laikinas kraujospūdžio sumažėjimas, padažnėjęs širdies ritmas ir paraudimas.
2 Nustatyta gydant kraujavimą (didelė dozė) ir tik pacientams, kuriems yra buvę arba yra rizikos veiksnių kraujo krešuliams, širdies ar kraujagyslių ligoms, arba jei jums buvo atlikta angioplastika (arterijos praplėtimo procedūra).
3 Dažniausiai nustatyta gydant kraujavimą (didelė dozė).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Octostim

Šį vaistą laikykite vaikams nepasiekiamoje ir nepastebimoje vietoje.

Laikyti šaldytuve (2 C – 8 ○C).

Ant dėžutės „EXP“ ir ampulės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Octostim sudėtis
· Veiklioji medžiaga yra desmopresino acetatas. Viename mililitre injekcinio tirpalo yra 15 mikrogramų desmopresino acetato.
· Pagalbinės medžiagos yra natrio chloridas, praskiesta vandenilio chlorido rūgštis ir injekcinis vanduo.

Octostim išvaizda ir kiekis pakuotėje
Skaidrus, bespalvis tirpalas.
Injekcinis tirpalas tiekiamas tokioje talpyklėje:
•	I tipo bespalvio stiklo ampulės.
Dėžutėje yra 10 ampulių po 1 ml.

Registruotojas ir gamintojas
Ferring GmbH
Wittland 11
D-24109 Kiel
Vokietija


Šis pakuotės lapelis paskutinį kartą peržiūrėtas 2026-08-25.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

